|  |
| --- |
|  Na temelju članka 17. stavak 1. Zakona o sustavu civilne zaštite (»Narodne novine«, broj 82/15, 118/18 i 31/20), i članka 32. Statuta Grada Šibenika („Službeni glasnik Grada Šibenika“, broj 8/10, 5/12, 2/13, 2/18, 8/18 – pročišćeni tekst i 2/20), Gradsko vijeće Grada Šibenika na 22. sjednici od 15. rujna 2020. godine donosi |

**PLAN**

**razvoja sustava civilne zaštite na području**

**Grada Šibenika za 2020. godinu s financijskim**

**učincima za trogodišnje razdoblje**

# UVOD

 Člankom 17. stavak 1. Zakona o sustavu civilne zaštite („Narodne novine“ broj 82/15 i 118/18) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

 Na temelju Analize o stanju sustava civilne zaštite na području Grada Šibenika i Smjernica za organizaciju sustava civilne zaštite na području Grada Šibenik za vremensko razdoblje od 2020. do 2023. godine donosi se Plan razvoja sustava civilne zaštite na području Grada Šibenika za 2020. godinu. (u daljnjem tekstu: Plan razvoja sustava civilne zaštite).

 Da bi ovaj Plan razvoja bio ostvariv, cijeli proces razvoja povezan je sa mogućnostima financijskih sredstava Proračuna Grada Šibenika koja će se odvojiti za subjekte u sustavu civilne zaštite.

 Plan razvoja sustava civilne zaštite odnosi se na sljedeće:

1. **CIVILNA ZAŠTITA**
	1. **Stožer civilne zaštite**

 Odlukom o osnivanju Stožera civilne zaštite Grada Šibenika gradonačelnik Grada Šibenika je imenovao načelnika, zamjenika načelnika i 13 članova stožera, KLASA: 214-01/17-01/02, URBROJ: 2182/01-10-17-8, od 16. kolovoza 2017. godine.

 Stožer civilne zaštite Grada Šibenika je proveo:

* upoznavanje sa Pravilnikom o nositeljima, sadržaju i postupcima izrade planskih dokumenta u civilnoj zaštiti te načinu informiranja javnosti u postupku njihovog donošenja
* upoznavanje sa Planom djelovanja civilne zaštite
* simuliranje rada Stožera i operativnih snaga sustava civilne zaštite u slučaju nastanka
* sudjelovanje u vježbi spašavanja iz ruševina sa svim snagama i postrojbama koje se uključuju u mogućim potresima i sudjelovanje na vježbama drugih organizacija
* održavati sjednice Stožera nekoliko puta tijekom godine ili po potrebi kako opća situacija zahtjeva
* potrebno je pratiti dali postoje raznorazne ugroze stanovništva i donositi potrebe odluke, te osigurati potrebne materijalno- tehničke uvjete za rad

 Izvršitelj: Stožer civilne zaštite,

 Rok izvršenja: kontinuirano u 2020. godine

 **2.2. PROCJENA RIZIKA OD VELIKIH NESREĆA GRADA ŠIBENIKA**

 Na temelju članka 17. stavak 3. podstavak 7. Zakona o sustavu civilne zaštite (NN br. 82/15), članka 7. stavak 2. i stavak 3. Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“, br. 65/16), Smjernica za izradu procjena rizika od velikih nesreća za područje Šibensko- kninske županije, radna skupina za izradu Procjene rizika od velikih nesreća sa koordinatorima, nositeljima i izrađivačem ALFA ATEST d.o.o. Split je izradila Procjenu rizika od velikih nesreća za područje Grada Šibenika. Ista je usvojena na Gradskom vijeću, KLASA:810-03/18-01/03; URBROJ: 2182/01-10-18-03, od 12. rujna 2018. godine.

 Plana djelovanja civilne zaštite za područje grada Šibenika sukladno Procjene rizika od velikih nesreća za područje Grada Šibenika je izrađen i po prijedlogu Stožera je Gradonačelnik istog usvojio ( KLASA:810-03/19-01/2, URBROJ:2182/01-10-19-2, 06. lipnja 2019.).

 Upoznavanje članova Stožera sa Planom djelovanja civilne zaštite.

Rok izvršenja: kontinuirano 2020. godine.

Izvršitelj: Stožer Grada Šibenika

 **3. POSTROJBA CIVILNE ZAŠTITE, POVJERENICI CIVILNE ZAŠTITE,**

 **VODITELJI SKLONIŠTA**

 Procjenu rizika od velikih nesreća za područje Grada Šibenika je usklađena sa Pravilnikom o metodologiji za izradu procjena rizika i Zakonom o civilnoj zaštiti (Narodne novine, br. 82/15), a Plan civilne zaštite i Plan zaštite i spašavanja Grada Šibenika su nevažeći dokumenti, jer se izradio i usvojio Plan djelovanja civilne zaštite s tabličnim podacima koji su sastavni dio Plana, potom je potrebno uskladiti sve obaveze iz Plana, a kako slijedi:

 **3.1. Postrojba civilne zaštite**

 U svrhu spremnosti i mogućnosti u provođenju akcija zaštite i spašavanja potrebno je:

 - popunjavati i ažurirati postrojbe civilne zaštite - postrojba Opće namjene,

 - obaviti pozivanje i smotru postrojbe civilne zaštite

 Rok izvršenja: kontinuirano tijekom 2020. godine

 Izvršitelj: Grad Šibenik

* potrebno je popuniti postrojbe civilne zaštite sa vojnim obveznicima starim do 55. godina života po Pravilniku o mobilizaciji, uvjetima i načinu rada operativnih snaga sustava civilne zaštite (Narodne novine, br. 69/16), kao i njihovu smotru i edukaciju.
* potrebno je opremiti postrojbu civilne zaštite osobnom i skupnom opremom u skladu sa raspoloživim sredstvima predviđenim Proračunom, a prema planu opremanja odobrenom od gradonačelnika.

 Rok izvršenja: Kontinuirano tijekom 2020. godine.

 Izvršitelj: Grad Šibenik

 **3.2. Povjerenici civilne zaštite**

 Kontinuirano ažurirati i popuniti povjerenike civilne zaštite i upoznati ih s novim Zakonom o sustavu civilne zaštite („Narodne novine“, broj 82/15):

 - dovršiti popunu s podacima povjerenika i zamjenika.

 - upoznati s obavezama jedinica lokalne i područne (regionalne) samouprave u

 provođenju zakonskih obveza definiranih Zakonom o sustavu civilne zaštite.

 - upoznati s obavezama povjerenika civilne zaštite u izvršavanju njihovih zadaća.

 Rok izvršenja: do srpnja 2020. godine.

Izvršitelj: Grad Šibenik

 **3.3. Povjerenik skloništa**

 Skloništa osiguravaju zaštitu stanovništva u zaklonima (zaklonom se smatra djelomično zatvoren prostor izgrađen ili konstruktivni i organizacijski prilagođen pružanju zaštite od ratnih djelovanja). Potrebno je voditi evidenciju i konstantno ažurirati podatke o:

 - uvjetima za sklanjanje ljudi, materijalnih i drugih dobara,

 - prostore za javna skloništa,

 - održavanje postojećih javnih zaklona.

 Rok izvršenja: Kontinuirano tijekom 2020. godine.

 Izvršitelj: Odjel za gospodarenje gradskom imovinom i Stožer civilne zaštite Grada

 Šibenika

 **3.4. Tim za spašavanje iz ruševina**

 U svrhu povećanja spremnosti i mogućnosti u provođenju akcija spašavanja postrojbe civilne zaštite potrebno je:

* osposobljen Tim za spašavanje iz ruševina iz redova djelatnika JVP Grada Šibenika potrebno je opremati sa novom opremom po planu postrojbe za pristup unesrećenima u ruševinama
* nabavka opreme potrebne za tim spašavanja iz ruševina
* nabavka ronilačke i dr. opreme potrebne za tim spašavanja iz mora
* HGSS- Stanica Šibenik kao značajna snaga u događajima velikih nesreća (potres) je potrebno da svoje članove educira i opremi za isto.

 Rok izvršenja: tijekom 2020. godine.

 Izvršitelj: Grad Šibenik, JVP Grada Šibenika i HGSS Stanica Šibenik.

 **3.5.Koordinatori na lokaciji**

 Koordinator na lokaciji procjenjuje nastalu situaciju i njezine posljedice na terenu te u suradnji s nadležnim stožerom civilne zaštite usklađuje djelovanje operativnih snaga sustava civilne zaštite.

 Koordinatora na lokaciji, sukladno specifičnostima izvanrednog događaja, određuje načelnik Stožera civilne zaštite iz redova operativnih snaga sustava civilne zaštite.

 - popunjavati i ažurirati koordinatore na lokacijama,

 - obaviti pozivanje i smotru koordinatora.

 Rok izvršenja: tijekom 2020. godine.

 Izvršitelj: Grad Šibenik,

 **4. VATROGASTVO**

 **4.1.** **Vatrogasne postrojbe**

 Sukladno Planu zaštite od požara za Grad Šibenik vršiti popunu Javne vatrogasne postrojbe Grada Šibenika vatrogasnim kadrovima i vatrogasnom opremom.

 U cilju daljnjeg poboljšanja sustava zaštite i spašavanja potrebno je pronaći kvalitetno rješenje za preseljenje zgrade Vatrogasnog doma. Nova lokacija mora biti vrlo dobro prometno povezana sa svim dijelovima grada, te mora ispunjavati sve potrebne uvijete za učinkovito funkcioniranje u obavljanju vatrogasne djelatnosti.

 U cilju spremnosti i brzog djelovanja vatrogasnih postrojbi za 2020. godinu planirana je kontinuirana edukacija članova DVD-a za moguće opasnosti u cestovnom i željezničkom prometu, mogućim akcidentima, poplavama i slično.

 Rok izvršenja: tijekom 2020. godine.

 Izvršitelj: Grad Šibenik,

 **4.2. Izvršenje zadaća u skladu sa Programom aktivnosti u provedbi posebnih**

 **mjera zaštite od požara od interesa za Republiku Hrvatsku u 2019. godini**

 **Cilj: stalno unapređenje protupožarne zaštite šuma i otvorenih prostora.**

 Programom aktivnosti utvrđuju se konkretni zadaci na kojima su se Gradsko vijeće Grada Šibenika, trgovačka društva i ustanove dužna posebno angažirati tijekom godine u cilju preventivne aktivnosti i uspostavljanja učinkovite organizacije u sustavu zaštite od požara, osobito zaštite od šumskih i drugih požara otvorenih prostora. Potrebno je vršiti popravke šumskih i gospodarskih nerazvrstanih cesta, kao i čišćenje istih od izraslog raslinja kroz program javnih radova.

 Temeljni akt za ovu aktivnost čini: Plan zaštite od požara Grada Šibenika, koji je usvojen na Gradskom vijeću Grada Šibenika je u primjeni.

 Grad Šibenik je u obavezi izrade Usklađenja Plana zaštite od požara, jer je termin za usklađenje. Po natječaju ovaj plan radi tvrtka ALFA ATEST d.o.o. iz Splita.

 Rok izvršenja: do listopada 2020. godine.

 Izvršitelj: Grad Šibenik,

 **5. EDUKACIJA STANOVNIŠTVA**

 **Cilj: podizanje razine svijesti građana kao sudionika sustava civilne zaštite.**

 Zadatak je da se edukacijom podigne razine svijesti građana kao sudionika sustava civilne zaštite, te iz tog razloga potrebno kontinuirano vršiti:

 - upoznavanje građana sa sadržajem Planova zaštite putem javnih rasprava u mjesnim

 odborima te putem web stranice Grada Šibenika,

- izrada potrebnih naputaka (letaka) o postupanju stanovništva u slučaju velikih nesreća i katastrofa naročito za moguće nesreće i katastrofe izazvane poplavama, potresima i opasnim tvarima u stacionarnim objektima,

 - upoznavanje građana s aktivnostima, radom i djelovanjem HGSS Stanice Šibenik na

 konkretnim primjerima koja su obavljena na prostoru Grada Šibenika.

 Dan Civilne zaštite, Dan vatrogastva i Mjesec zaštite od požara, Međunarodni dan Crvenog križa, Dan broja 112, Dan planeta zemlje, Dan voda i drugi datumi moraju biti u funkciji edukacije stanovništva, a što znači da ove datume treba iskoristiti za prezentaciju rada i dostignuća sudionika zaštite i spašavanja. Također posebno vršiti edukaciju djece školskog i predškolskog uzrasta za zaštitu i spašavanje koju provodi PUZS Šibenik, a podržati će predstavnici operativnih snaga s područja Grada Šibenika

 Rok izvršenja: kontinuirano tijekom 2020.

 Izvršitelj: Grad Šibenik(Stožer Civilne zaštite)

 **6.** **ZAŠTITA OKOLIŠA**

 **Cilj: unapređenje stanja okoliša i osiguravanje zdravog okoliš**

 Zaštita okoliša temelji se na uvažavanju opće prihvaćenih načela zaštite okoliša, poštivanju načela međunarodnog prava zaštite okoliša, uvažavanju znanstvenih spoznaja. Rezultati aktivne zaštite imaju za cilj, pored navedenoga, održivo korištenje prirodnih dobara bez većeg oštećivanja i ugrožavanja okoliša, sprječavanje i smanjenje onečišćenja okoliša, uklanjanje posljedica onečišćenja okoliša, poboljšanje narušene prirodne ravnoteže i ponovno uspostavljanje njezinih regeneracijskih sposobnosti.

 Stoga je potrebno:

 **-**  sustavno vršiti analize podataka o praćenju stanja okoliša

 **-** u suradnji sa Eko-udrugama razvijati snage i planirati vježbe sa ciljem provjere

 spremnosti i uporabe opreme za čišćenje i specijaliziranih plovila,

 **-** kontinuirana provedba akcija smanjenja šteta u okolišu izazvanih raznim

 onečišćenjima

 **-** razrada i daljnje unapređenje sustava zaštite i spašavanja na vodi odnosno moru,

 poštivati navedene zaključke u Studijama utjecaja na okoliš, Strategijama,

 Programima i Planovima Grada i Županije.

 Rok izvršenja: kontinuirano tijekom 2020.

 Izvršitelj: Grad Šibenik(Stožer Civilne zaštite i komunalna poduzeća grada).

 **7. FINANCIJSKI UČINCI ZA TROGODIŠNJE RAZDOBLJE (2020. god. –**

 **2022. god.)**

Projekcija sustava civilne zaštite s financijskim učincima za trogodišnje razdoblje

(2020. god. – 2022. god.) su dani u Tablici 1. koja je prilog ovom dokumentu.

 **8. ZAKLJUČAK**

 Donošenjem Procjene rizika od velikih nesreća definirani su rizici i prijetnje koje mogu zadesiti područje Grada Šibenika. Izradom Plana djelovanja civilne zaštite razraditi će se odgovor na moguće rizike i prijetnje.

 Planom djelovanje civilne zaštite razraditi će se mjere mogućeg sprečavanja, otklanjanja i ublažavanja procijenjenih prijetnji i rizika. Aktivnim sudjelovanjem sudionika civilne zaštite u provedbi Plana kroz organizirane vježbe, ulaganjem u organiziranje i opremanje u snage civilne zaštite potrebno je zadržati i unaprijediti stupanj spremnosti kao odgovor na moguće prijetnje i rizike.

 **9. PLAN RAZVOJA SUSTAVA CIVILNE ZAŠTITE**

 Plan razvoja sustava civilne zaštite na području Grada Šibenika za 2020. godinu

objaviti će se u „Službenom glasniku Grada Šibenika“, a provedba će se početi s danom objave.

KLASA: 810-01/20-01/15

URBROJ: 2182/01-10-20-2

Šibenik, 15. rujna 2020. godine

GRADSKO VIJEĆE GRADA ŠIBENIKA

 PREDSJEDNIK

dr. sc. Dragan Zlatović

OBRAZLOŽENJE

 Donošenjem Zakona o sustavu civilne zaštite riješen je postojeći problem konflikta između pojmova „zaštita i spašavanje“ i „civilna zaštita“ odnosno provedena je sveobuhvatna normativna reforma sustava, a preimenovanjem sustava zaštite i spašavanja u sustav civilne zaštite izvršeno je pojmovno usklađivanje i standardiziranje sa stanjem na prostoru Europske unije na način da se zaštita i spašavanje u velikim nesrećama i katastrofama definiraju kao aktivnosti civilne zaštite.

 Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

 Člankom 17. Stavak1. Podstavak 1. Zakona o sustavu civilne zaštite predstavničko tijelo, na prijedlog izvršnog tijela jedinice lokalne i područne (regionalne) samouprave u postupku donošenja proračuna razmatra i usvaja godišnji plan razvoja sustava civilne zaštite s financijskim učincima.

 Obzirom da Procjena rizika od velikih nesreća i Plan djelovanja civilne zaštite kao temeljni akti su doneseni temeljem Zakona o sustavu civilne zaštite ovim Planom razvoja sustava civilne zaštite koji se donosi na zakonski određeni rok je usklađen i funkcionalno objedinjuje aktivnosti svih subjekata civilne zaštite koje se odnose na provođenje mjera i aktivnosti civilne zaštite.

 U skladu sa svime naprijed navedenim predlaže se donošenje Plana u priloženom tekstu.

|  |  |
| --- | --- |
|  |  |

|  |  |
| --- | --- |
|  |  |